Донецки Лугански рҟынтәи ахҵәацәа Аԥсны амедусҳәарҭақәа рҿы ацхыраара рырҭалоит
16:12 25.02.2022 (ирҿыцуп: 13:20 28.02.2022)
© Sputnik / Кирилл БрагаЛечение пациентов с COVID-19 в больнице скорой помощи г. Волгограда
© Sputnik / Кирилл Брага/
Жәабран 24 азы Аԥсныҟа иааргеит ДЖәРи ЛЖәРи рҟынтәи ахҵәацәа.
АҞӘА, жәабран 25 - Sputnik. ДЖәРи ЛЖәРи рҟынтәи ахҵәацәа Аԥсны амедусҳәарҭақәа рҿы иахәҭаны иҟало ацхыраара рырҭалоит ҳәа аҩуеит "Аԥсныпресс" амаҵзура, Агәабзиарахьчара аминистр Едуард Быҭәба иажәақәа шьаҭас иҟаҵаны.
24 Жәабран, 18:49
Агәабзиарахьчара аминистр асасааирҭа "Аиҭар"аҿы ахҵәацәа дырԥылеит.
Зынӡа ареспубликахь иааган 93-ҩык, урҭ рҟынтәи 49-ҩык ахәыҷқәа.
"Ахылаԥшцәа шьақәҳарӷәӷәеит, дареи шәареи шәеимадазаауеит, иаҭаху ацхыраара шәоулоит", - иҳәеит Быҭәба.
Иара иҳәеит, аԥсуа жәлар ибзианы ишеилыркаауа аибашьра закәу. Иазгәеиҭеит, хәшәла реиқәыршәараз ауадаҩра шцәырымҵа, апансионат аҿы иҷаԥшьоит амедусзуҩцәа.
Аслан Бжьаниа инапынҵала Аԥсны еиҿкаауп Донецки Лугански ареспубликақәа рҟынтәи ахҵәацәа рыдкылара.